Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, Monjardín-Las Hayas eguneko zentroari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Talde parlamentario honek jakin duenez, Valle del Roncal egoitzako hainbat pertsonari ostatu emateko erabiliko da, baita alarma egoera bukatu ondoren ere, Nafarroako Gobernua Monjardín-Las Hayas izeneko eguneko zentroaren zerbitzua emateko erabiltzen ari zen espazioa, eta horrek esan nahi du zentro horren erabiltzaileak ezin izanen direla itzuli, oraingoz behintzat, espazio horietara.

Horri buruz, parlamentari honek hauxe jakin nahi du:

1. Nafarroako Gobernuak zer aurreikuspen darabil Monjardín eguneko zentroaren 45 erabiltzaileei dagokienez?

Erabiltzaileak hainbat espaziotan banatzen baldin badira, zer espazio izanen dira horiek? Nola banatuko dira erabiltzaileak?

Gaitzen diren espazioek irauteko asmoa al dago? Zenbat denborarako daude pentsatuta?

Nafarroako Gobernuak zentro horretarako behin betiko konponbiderik al darabil gogoan? Zein?

2. Pentsatuta daukazuen aldaketak egungo itunari eragiten al dio? Erantzunean zehaztu, arren, langileen ratioetan eginen diren aldaketak, toki bakoitzeko lanbidedunen kategoriak eta zer eragin izanen duen kontratuaren prezioan.

Iruñean, 2020ko maiatzaren 15ean

Foru parlamentaria: Marta Álvarez Alonso